[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Prantsuse esiliigavo\u0303istkond toetub eestlannade ma\u0308ngule"}, {"text_idx": "#000004", "text": "Eesti naiste korvpallikoondise u\u0308hed kogenumad tegijad, kapten Mailis Pokk ja keskma\u0308ngija Maaja Bratka ma\u0308ngivad sel hooajal klubikorvpalli u\u0308hes naiskonnas Prantsusmaa esiliigas."}, {"text_idx": "#000005", "text": "30-aastase Poki hinnangul on Prantsusmaa esiliiga Euroopa u\u0308ks tugevaid esiliigasid. Naiskondi on Prantsusmaa 12 nagu ka sealses meistriliigas, kus Pokk on varem juba ma\u0308nginud."}, {"text_idx": "#000006", "text": "\"Mina olen siiski sellel arvamusel ta\u0308na, et Prantsusmaa esiliiga on Tu\u0308rgi ja\u0308rel Euroopa u\u0308ks paremaid esiliigasid. Kindlasti on see va\u0308ga tugev liiga ja professionaalne,\" lausus Champagne Basketi a\u0308a\u0308rema\u0308ngija ERR-ile."}, {"text_idx": "#000007", "text": "\"Meie enda vo\u0303istkond on ha\u0308sti noor, meil on noorma\u0308ngijaid u\u0308le Prantsusmaa. U\u0308leu\u0308ldiselt liiga kiire ma\u0308ngutempoga ja vo\u0303itluslik ka - seal on ha\u0308sti fu\u0308u\u0308silised nii ees- kui ka tagama\u0308ngijad.\""}, {"text_idx": "#000008", "text": "Pokk liitus Po\u0303hja-Prantsusmaal Reimsis asuva Champagne Basketi naiskonnaga oktoobris ja nii on selles klubis kaks Eesti koondislast, sest 30-aastane keskma\u0308ngija Maaja Bratka otsustas klubi juurde ja\u0308a\u0308da juba teiseks hooajaks."}, {"text_idx": "#000009", "text": "Millega see naiskond sind a\u0308ra vo\u0303lus? \"Asukoht, inglise keelt ra\u0308a\u0308gitakse pa\u0308ris palju ja kuna vo\u0303istkond on ambitsioonikas ja meil on head treenerid, spordisaalid, fu\u0308siod, arstid, ei olnud mul midagi kurta,\" vastas Bratka."}, {"text_idx": "#000010", "text": "\"See oligi peamine otsus, miks ma otsustasin ja\u0308a\u0308da. Eesma\u0308rk on saada meistriliigasse, kuigi hooaja algus on olnud kehv. Oleme kaks ma\u0308ngu kuuest vo\u0303itnud, kindlasti meil on palju to\u0308o\u0308d teha.\""}, {"text_idx": "#000011", "text": "Koondislased Bratka ja Pokk on Champagne Basketis selgelt kogenumad ma\u0308ngijad ja kannavad po\u0303hikoormust. Saksamaa ko\u0303rgliigast Prantsusmaa esiliigasse siidunud Poki so\u0303nul liigub ta ma\u0308nguvorm tasapisi to\u0303usu suunas."}, {"text_idx": "#000012", "text": "\"Ma olen nu\u0308u\u0308d olnud kuu aega seal kohal ja ma\u0308nginud - ta on kindlasti veel selline ko\u0303ikuv,\" lausus Pokk. \"Leian oma kohta vo\u0303istkonnas ja kuna ma\u0308ngin seal vo\u0303istkonnas ka kahte positsiooni, siis vo\u0303tab see kohanemine ka tsipa rohkem aega. Aga kindlasti olen to\u0303usuteel, on juba tunda.\""}, {"text_idx": "#000013", "text": "Pu\u0308hapa\u0308eval ma\u0308ngivad Pokk ja Bratka oma su\u0308nnilinnas Tartus rahvuskoondisega EM-valikma\u0308ngu Portugali vastu, seeja\u0308rel lennatakse Prantsusmaale, et to\u0303sta koduklubi liigas u\u0308heksandalt kohalt ko\u0303rgemale."}, {"text_idx": "#000014", "text": "Mailis Pokk arendab Tartus tu\u0308drukute korvpalli"}, {"text_idx": "#000015", "text": "Po\u0303hiturniiri vo\u0303itja ei lasknud Bratka klubi finaali"}, {"text_idx": "#000016", "text": "Otsustavas ma\u0308ngus kaksikduubli kogunud Bratka aitas naiskonna poolfinaali"}, {"text_idx": "#000017", "text": "Bratka koduklubi alustas play-off'i veenva vo\u0303iduga"}, {"text_idx": "#000019", "text": "Rausberg ku\u0308mne naiskonnaga hooajast: loodame, et see ei ja\u0308a\u0308 viimaseks"}, {"text_idx": "#000022", "text": "Kononts\u030cuki panusest ja\u0308i Badalona vastu va\u0308heks"}, {"text_idx": "#000024", "text": "Chamberlaini ma\u0308ngusa\u0308rk mu\u0308u\u0308di oksjonil ligi viie miljoni dollari eest"}, {"text_idx": "#000029", "text": "Keila korvpallimeeskond sai nimisponsori tagasi"}, {"text_idx": "#000031", "text": "Korvpalliliidu peasekreta\u0308r: mo\u0303lemad osapooled tunnistasid mo\u0308o\u0308dara\u0308a\u0308kimisi ja eksimusi"}, {"text_idx": "#000033", "text": "Rannula: me ei ole veel valmis vo\u0303istkond"}, {"text_idx": "#000043", "text": "ETV spordi lu\u0308hiuudised 29. septembril"}, {"text_idx": "#000044", "text": "Fury ja Usso\u0303k la\u0308hevad ajaloolises tiitlimats\u030cis vastamisi"}, {"text_idx": "#000046", "text": "Venemaa tennisist valmistas Tokyos suuru\u0308llatuse"}, {"text_idx": "#000047", "text": "Miko Lilleorg na\u0308itas Eesti meistrivo\u0303istlustel maailmataset"}, {"text_idx": "#000051", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]